Andrew Linzey

Andrew Linzey (g. 1952) – Anglikonų kunigas, teologas, rašytojas, profesorius, dirbantis Oksfordo universiteto Teologijos fakultete ir vadovaujantis Oksfordo gyvūnų etikos centrui. Jis yra parašęs ir redagavęs 16 knygų, kurių dauguma skirta elgesio su gyvūnais etikos nagrinėjimui pagal krikščionišką pasaulėžiūrą.

Andrew Linzey oponuoja vyraujančiai krikščioniškai nuostatai, jog gyvūnai skirti žmonių naudojimui, pasisako už gyvūnų teises, vegetarizmą.

Biografija 

1987–1992 m. Andrew Linzey dirbo Esekso universiteto Teologijos studijų centro direktoriumi, o 1992–1996 m. – Notingamo universiteto teologijos profesoriumi. 1996–2007 m. jis taip pat buvo garbės profesorius Birmingamo universitete.

Andrew Linzey buvo pirmasis akademikas pasaulyje, dirbęs teologijos ir gyvūnų gerovės srityje. Tai jis darė Mansfield koledže, Oksforde 1992–2000 m., o 2000–2006 m. – Oksfordo universiteto Blackfriars Hall. Šiuo metu jis yra 2006 m. įsteigto Oksfordo gyvūnų etikos centro direktorius.

Požiūris į žmonių ir gyvūnų santykius 

Andrey Linzey savo knygose apie etiką teigia, kad žmonės ir gyvūnai dalinasi vienoda prigimtimi – atsiradimu iš Dievo. Remdamasis Biblijoje aprašytu pasaulio sukūrimu, Linzey argumentuoja, jog dėl to, kad tiek gyvūnai, tiek žmonės buvo sutverti tą pačią dieną, parodo ypatinga jų reikšmę kūrėjui. Tai žinodami, krikščionys gerbdami Dievą, privalo vienodai gerbti ir visus jo kūrinius, vertinti jų reikšmę iš dieviškos, o ne žmogiškos perspektyvos. Kadangi Dievui gyvūnai yra reikšmingi vien savo buvimu, tikintieji juos taip pat turi vertinti kaip turinčius vidinę vertę, nepaisant nešamos naudos ar žalos žmogui. Taip mąstydamas, Linzey pasisako už gyvūnų teises, kildindamas jas iš pagarbos dieviškai tvarkai.

Linzey kviečia krikščionis atsižvelgti į savo elgesio poveikį gyvūnams ir esant galimybėms atsisakyti jų naudojimo savo reikmėms, ieškoti alternatyvių būdų patenkinti poreikius. Jis pasisako už vegetarizmą, nepritaria kailinių nešiojimui, bandymams su gyvūnais.<ref>'Animal Gospel: Christian Faith as if Animals Mattered. London: Hodder and Stoughton, 1999. p. 123–139</ref>

 Bibliografija 

 Autorius, bendraautoris 

 Animal Rights: A Christian Assessment. London: SCM Press, 1976
 Christianity and the Rights of Animals. London: SPCK, 1987; New York: Crossroad, 1988
 Animal Theology. London: SCM Press, 1994; Chicago: University of Illinois Press, 1995; Barcelona: Herder, 1996; Toriono: Edizione Cosmopolis, 1998; Tokyo: Kyobunkan Publishing, 2001; Paris: One Voice, 2010
 (kartu su Dan Cohn-Sherbok). After Noah: Animals and the Liberation of Theology. London: Mowbray, 1997
 Animal Gospel: Christian Faith as if Animals Mattered. London: Hodder and Stoughton, 1999; Louisville, Kentucky: Westminster John Knox Press, 2000
 Animal Rites: Liturgies of Animal Care. London: SCM Press, 1999; Cleveland, Ohio: The Pilgrim Press, 2001
 Creatures of the Same God: Explorations in Animal Theology. Winchester: Winchester University Press, 2007; New York: Lantern Books, 2009
 Why Animal Suffering Matters: Philosophy, Theology and Practical Ethics. New York: Oxford University Press, 2009

 Redaktorius, sudarytojas 

 (kartu su Tom Regan). Animals and Christianity: A Book of Readings. London: SPCK, 1988; New York: Crossroad Publishing, 1988; Eugene, Oregon: Wipf and Stock 2007
 (kartu su Tom Regan). Song of Creation. London: Marshall Pickering/HarperCollins, 1988
 (kartu su Tom Regan). Compassion for Animals. London: SPCK, 1988; New York: Crossroad Publishing, 1989
 (kartu su Paul Barry Clarke). Political Theory and Animal Rights. London and Winchester: Pluto Press, 1990; Guthmann-Peterson, 1997
 (kartu su Paul Barry Clarke). Dictionary of Ethics, Theology and Society. London, New York: Routledge, 1995
 (kartu su Dorothy Yamamoto). Animals on the Agenda: Questions about Animals for Theology and Ethics. London: SCM Press, 1998; Chicago: University of Illinois Press, 1998
 (kartu su Paul Barry Clarke). Animal Rights: A Historical Anthology book. New York: Columbia University Press, 2005
 The Link Between Animal Abuse and Human Violence''. Brighton, UK; Portland, USA: Sussex Academic Press, 2009

Išnašos 

Anglijos asmenybės
Gyvūnų teisių gynėjai
Anglikonų bažnyčia